Vaba Maa, 30. oktoober 1936    Neljapäeva õhtul peetud linnavolikogu koosolekul Haapsalus tuli arutusele rida ulatuslikuma tähtsusega päevakorrapunkte, mille juures volikogu siiski ei kaotanud lõbusat tuju. /…/ Tüli tekib koeramaksu juures. Linnavalitsuse ettepanek on tõsta koertemaksu 3 kroonilt 5 kroonile. Linnapea Alver põhjendab sealjuures, et kuigi ta ise on koeraperemees, peab ta tunnistama, et koerad kipuvad ülekäte. Neid on  palju ja nad rikuvad iga väiksemagi kaunistuse. Volinik Evald ei poolda koertemaksu suurendamist, kuna ka kassid olevat läinud ülekäte. Suvitajad kurdavad, et ei saa kasside kisa pärast öösel magada. Volinikud kahtlevad, kas linnaseadus lubab "kassimaksu" määrata. Leitakse siiski, et saab ja pannakse küsimus hääletamisele. Kassimaksu pooldajaid oli aga ainult 4 volinikku. /…/